Twee verdagtes dood ná skermutseling met polisie - Maroela Media
Polisie snuffel 'moordverdagte' in plafon uit
Twee verdagtes dood ná skermutseling met polisie
Van die gereedskap wat die Valke op die toneel in Montrose, Pietermaritzburg gevind het (Foto: Valke)
Twee verdagtes is Saterdagoggend dood tydens 'n skietery met die polisie in Pietermaritzburg, KwaZulu-Natal.
"Lede van die Valke het inligting opgevolg oor verdagtes wat betrokke was by huisbrake en diefstal van motorvoertuie in die gebied," het lt. Simphiwe Mhlongo, woordvoerder van die Valke, gesê. "Lede van die Valke het 'n verdagte motorvoertuig in Montrose opgemerk en nadat hulle die motor gevolg het, het hulle 'n verdagte in 'n betrokke motor gevind. Die ander verdagtes, wat in 'n wegkomvoertuig gesit en wag het, het op die polisie begin skiet."
Volgens Mhlongo het die beamptes teruggeskiet en twee van die verdagtes is noodlottig gewond. "Twee verdagtes is beseer en onder polisiebewaking na 'n hospitaal geneem," het hy bygevoeg.
Die Valke het beslag gelê op motordiefstal-implemente en ongelisensieerde vuurwapens. Die beamptes het ook twaalf rekenaarbokse vir verskeie motors, een sein-steurtoestel, een polisieradio, 'n koevoet en drie 9 mm-pistole met skerp ammunisie gevind.
Die onafhanklike polisieondersoek-direktoraat was op die toneel en doen 'n geregtelike doodsondersoek.
"Die verdagtes wat in hegtenis geneem is, sal binnekort in die Pietermaritzburg-landdroshof verskyn," het Mhlongo bygevoeg.
Vermiste gesin veilig gevind
ANC kap media oor fokus op stadion-getalle
Gavin · 3 jare gelede
Baie dankie aan die betrokke polisie lede wat die gemors van die strate verwyder het en mense se lewens gespaar het
Maria · 3 jare gelede
Wel gedaan Valke en SAPS. Dis al hoe ons SA gaan veilig kry.
Ek kan die Valke ook net geluk wens met hul suksesvolle optrede teen MISDADIGERS ( en nie verdagtes nie!!)